|  |  |  |
| --- | --- | --- |
|  | Univerza *v Ljubljani*Fakulteta *za elektrotehniko* | *Tržaška 25**p.p. 2999**1001 Ljubljana, Slovenija**telefon: 01 476 84 11**faks: 01 426 46 30**www.fe.uni-lj.si**e-mail: dekanat@fe.uni-lj.si* |

**ZAPISNIK ŠESTE redne seje Študentskega sveta Fakultete za elektrotehniko,**

ki je potekala dne 2.4.2014 v diplomski sobi.

*Seja se je pričela ob 18:04.*

**Navzoči**: Martin Petek, Katja Perme, Janja Dermol, Tjaša Jereb, Mojca Bertoncelj, Gašper Kladnik, Matej Malenšek, Tomi Medved, Marko Panjek

**Opravičeno odsotni**: /

**Neopravičeno odsotni:** Anamarija Trošt

**Gostja:** višja predavateljica mag. Marina Štros-Bračko

ŠSFE se je seznanil z odstopom člana Gašperja Webra

**Predlagani dnevni red:**

Janja Dermol je predlagala naslednji dnevni red:

*1. Potrditev zapisnikov 4. in 5. redne seje*

*2. Poročilo članov komisij in Senata*

*3. Poročilo o delovanju ŠSUL*

*4. Študentska mnenja*

*5. Promocijski material za člane ŠSFE*

*6. Prostor za študente*

*7. Poročilo o projektu pogovori s študenti*

*8. Prošnje za financiranje*

*9. Razno.*

*Sklep št. 1: Dnevni red je soglasno sprejet.*

**Ad. 1: Potrditev zapisnikov četrte in pete redne seje**

*Sklep št. 2: Zapisnik 4. redne seje je bil soglasno sprejet.*

*Sklep št. 3: Zapisnik 5. redne seje je bil soglasno sprejet.*

**Ad. 2: Poročilo članov komisij in Senata**

*Senat*

Pogovarjali so se o spremembi formata doktorata.

*Študijska komisija*

Na Senat bodo poslali predlog za omejitev števiao zaključnih del na mentorja. Mentorji imajo sedaj lahko 18 zaključnih del. Po novem predlogu bo financiranih največ 10 zaključnih del na mentorja, od tega je največ 5 lahko magistrskih.

Trenutno je v delu nova verzija e-študenta

*Komisija za študentske vloge*

Član študent Tomi Medved je na komisiji podal predlog, da bi določili pravila, na podlagi katerih bi se lažje odločili, ali bodo prošnjo zavrnili ali odobrili. Sam je sicer zagovarjal, da bi odobrili prošnje tistim študentom, ki niso padli letnika in imajo do konca študija manj kot deset izpitov.

**Ad. 3: Poročilo o delovanju ŠSUL**

Trenutna tema v Svetu je Zakon o visokem šolstvu. Glasuje se o razrešitvi predsednika.

*Gostja višja predavateljiva mag. Marina Štros Bračko se pridruži seji ob 18:25.*

**Ad. 4: Študentska mnenja**

Na pobudo dekana prof. dr. Igorja Papiča potega mediacija s kandidatko višjo predavateljico mag. Marino Štros Bračko. Gostja je predstavila svoje stališče o študentskem mnenju, ki je bilo sprejeto na prejšnjo seji. Na njeno obrazložitev bo ŠSFE poslal svoj odgovor.

Ostala študentska mnenja se bodo podala na naslednji seji.

*Viš. pred. mag. Marina Štros Bračko odide seje ob 18:55.*

*Tomi odide seje ob 19:07.*

**Ad. 5: Promocijski material za člane ŠSFE**

Odločali smo se o izgledu softshellov, katerih namen je promocija študentskega sveta. Potekalo je glasovanje, ali bomo potiskali softshelle ali hoodije.

 Za softshelle so glasovali 4 člani ŠSFE.

 Za hoodije so glasovali 3 člani ŠSFE.

 Glasovanja se je vzdržal en član ŠSFE.

 *Sklep št. 4: Študentski svet bo kupil in potiskal do 9 softshellov. Svet je za to namenil 450€.*

**Ad. 6: Prostor za študente**

Predvidoma bo prostor za študente narejen čez tri leta, trenutno žal nimajo sredstev. Sicer pa potekajo pogovori z dekanom glede prostorov.

**Ad. 7: Poročilo o projektu pogovori s študenti**

Vsi pedagogi bodo dobili poročila za svoje delo. Pogovori se bodo zopet izvedli ob koncu drugega semestra. Člani ŠSFE se bomo sestali prihodnji teden, da sestavimo vprašalnike za naslednje pogovore.

**Ad. 8: Prošnje za financiranje**

Študenti energetike so nas prosili za sofinanciranje izleta v Nemčijo. Sicer so energetiki za isto ekskurzijo že poslali prošnjo, ampak jim ŠSFE v okviru svojih finančnih zmožnosti lahko nameni še nekaj sredstev, saj gre za kvaliteten projekt.

 *Sklep št. 5: ŠSFE jim dodeli 100 €.*

**Ad. 9: Razno**

Matej Malenšek se je sestal s profesorjem športne vzgoje, prof. Mihevcem. Le-ta je izpostavil problem športne vzgoje na novem bolonjskem programu. Na univerzitetnem programu ni niti enega izbirnega športnega predmeta, na VSŠ pa je športna vzgoja ponujena kot izibirni predmet v 2. letniku. Zato bomo spisali prošnja, v kateri se bo izpostavilo, da si študentje želijo imeti organizirane športne aktivnosti v okviru fakultete.

Z novim študijskim letom bomo dobili novo e-učilnico, ki bo imela enotne prijave na predmete in povezavo z e-študentom.

Kupili bomo majice za prve letnike, ki bodo imele enak izgled. Za Uvod v študij elektrotehnike bomo donirali 16 majic.

Odpira se alumni trgovina, na kateri se bo lahko naročilo oblačila Fakultete za elektrotehniko.

Do nas je prišel predlog, da organiziramo Elektrijado, ki bo na Madžarskem v mesecu maju. Gre se za velik organizacijski podvig. Nihče izmed članov ni izrazil želje po tem projektu, zato v ŠSFE ne bomo sodelovali pri organizaciji.

*Seja se zaključi ob 19:42.*

Tajnik ŠSFE, Predsednica SŠFE,

Martin Petek Janja Dermol